Repsol Honda
Repsol Honda nyéta tim pabrik resmi Repsol S.A. sarta Honda Racing Corporation dina Kajuaraan Dunya MotoGP.

Sajarah

1990an
Dina taun 1992, Honda mekarkeun mesin "Big Bang", kalayan henteu konvénsional sarta has. Mick Doohan mintonkeun kaparigelan nu luar biasa kalayan Honda NSR500 anyar nepikeun ka tatu parna dina usum balap harita. Vérsi pangayarna motor ieu pohara nyugemakeun nepikeun ka mampuh mapakan di kelas utama. Éta mangrupa kaajaiban téknologi nu ninggalkeun kesan abadi di dunya balap. Doohan ngahontal  gelar juara dunya 500cc kalayan Honda lima kali noron ti taun 1994. Usum balap taun 1997 mangrupa taun pangalusna pikeun modél ieu, kalayan 15 kameunangan, sababaraha di antarana ngahontal 22 kameunangan noron. NSR500 jadi sajarah minangka motor legendaris taun 1990-an.

Dina taun 1995 tim nurunkeun 3 purah balap nyaéta Mick Doohan, Alex Criville sarta Shinichi Ito maké Honda NSR500. Doohan ngahontal Kajuaraan Dunya pikeun kadua kalina sakaligus di Argentina, Criville anggeus di posisi  kaopat kalayan sakali meunang balapan sedengkeun Ito anggeus di posisi kalima. Tim dimekarkeun jadi opat urang dina taun 1996; Doohan jeung Criville maké Honda NSR500 sedengkeun Tadayuki Okada jeung Ito maké Honda NSR500V. Doohan ngahontal Kajuaraan Dunya katilu kalayan dalapan kali meunang lomba sarta Criville di posisi runner-up. Okada anggeus di posisi katujuh sarta Ito di posisi kaduabelas.

Kaopat purah balap diteruskeun taun 1997 nyaéta Doohan, Crivillé sarta Okada maké NSR500 sarta Takuma Aoki maké NSR500V. Repsol Honda meunang sakabéh 15 balapan usum ieu kalayan Doohan meunang 12 balapan, sarta meupeuskeun rékor Giacomo Agostini pikeun ngahontal kameunangan dina hiji usum, dina Kajuaraan Dunya kaopatna. Okada jadi runner-up, Crivillé di posisi kaopat kalayan dua kameunangan tapi teu milu lima balapan sanggeus ngalaman kacilakaan parna di Assen sedengkeun Aoki di posisi kalima. Purah balap Repsol Honda meunang sakabéh posisi podium di opat balapan, di Jepang, Spanyol, Jérman jeung Indonésia.

Pikeun taun , Doohan, Crivillé sarta Okada neruskeun di tim Repsol Honda kalayan motor NSR500 sarta Sete Gibernau ngagabung jeung maranéhna maké motor NSR500V. Doohan terus mingpin kajuaraan kalayan dalapan kameunangan sarta dileler Juara Dunya pikeun kalima kalina di Australia. Crivillé anggeus di posisi katilu kalayan dua kameunangan, sedengkeun Okada kudu absén tilu balapan sabab pigeulang leungeunna potong nalika latihan di Grand Prix Itali sarta anggeus di posisi ka dalapan. Gibernau anggeus di posisi kasabelas.

Réngréngan tim tetep sarua pikeun taun , nyaéta Doohan, Crivillé, Okada jeung Gibernau. Mangsa kualifikasi di Grand Prix Spanyol, Doohan kungsi kacilakaan parna sarta pamustunganana ngabalukarkeun pangsiun ti olahraga balap. Crivillé neruskeun  genep balapan sarta pikeun ngahontal Kéajuaraan Dunya di Rio de Janeiro kalayan sésa sakali balapan deui di usum ieu. Okada anggeus di posisi katilu kalayan tilu kali balapan. Gibernau – nu dimimiti usum maké NSR500V saancan ngaganti  Doohan maké NSR500 – anggeus di posisi kalima. Tim purah balap ieu meunang balap di sakabéh podium di Katalunya kalayan Crivillé kahiji, Okada kadua sarta Gibernau katilu.

2000an
Crivillé, Okada jeung Gibernau angger babarengan satim dina taun   maké motor Honda NSR500. Usum taun  nyaéta taun nu werit pikeun Tim Repsol Honda, Criville ngan meunang sakali sarta anggeus di posisi kasalapan, Okada anggeus di posisi kasabelas sarta Gibernau posisi kalimabelas. Taun , Criville digabungkeun jeung Tohru Ukawa. Usum ieu teu jauh leuwih alus batan taun  Crivillé ngan bisa meunang dua podium jeung nganggeuskeun usum dina posisi kadalapan, sedengkeun Ukawa anggeus di posisi kasapuluh kalayan ngan hiji podium.

Usum taun 2001 dimimitian kalayan babak bubuka nu luar biasa di Suzuka, di mana Masao Azuma, Daijiro Kato sarta Valentino Rossi maranéhna meunang kelas 125, 250 dan 500cc, nu ngalantarankeun Honda ngahontal kameunangan ke-500 di Kajuaraan Dunya Balap motor Grand Prix. Pikeun taun 2002, Honda nurunkeun Honda RC211V kapasitas 990cc, opat léngkah, ngagunakeun RC ngingetkeun deui kenangan taun-taun emas Honda di seri GP Dunya dina taun 1960an. Satiap produsén geus ngaronjatkeun mesinna pikeun tarung panungtung di taun panungtungan balap MotoGP 990cc, kalayan Honda nurunkeun dua vérsi RC211V.

Dina taun , taun munggaran kelas MotoGP anyar, Valentino Rossi ngagabung tim bareng jeung Ukawa numpak Honda RC211V anyar, ngan ukur dua purah balap nu maké motor anyar nepi ka ampir ahir usum, antukna Alex Barros jeung Daijiro Kato dibéré ogé Honda RC211V. Rossi mingpin usum balap ieu kalayan sabelas kameunangan balapan jadi Juara Dunya kalayan sésa balapan opat deui pikeun ahir usum. Taun 2002 Nicky Hayden juara AMA Superbike  ngagabung jeung Rossi taun . Rossi kalayan salapan kameunangan sarta meunang podium di sakabéh balapan, jadi Juara Dunya nu katilu kalina noron kalayan sésa dua balapan deu di usum ieu. Hayden anggeus kalima kalayan dua kali naék podium.

Sanggeus kaluarna Rossi, veteran Grand Prix  Alex Barros ngagabung jeung Hayden taun . Barros nganggeuskeun usum di posisi kaopat sarta Hayden kalima. Purah balap duanana naék podium tapi teu kungsi meunang balapan kahiji. Taun  Max Biaggi ngagabung jeung Hayden ka tim Repsol Honda. Hayden ngahontal kameunangan MotoGP munggaranna di Grand Prix Amérika, manéhna juara katilu. Biaggi juara kalima kalayan lima podium.

Usum taun 2006 ieu kasohor lantaran aya sababaraha purah balap ngora dina taun nu pinuh tangtangan. Taun , Hayden ngagabung jeung Dani Pedrosa  Juara Dunya 250cc . Hayden mingpin kajuaraan pikeun sebagéan badag usum ieu tapi di Grand Prix Portugis, Pedrosa kacilakaan nabrak Hayden. Purah balap duanana kaluar balapan sarta Rossi mingpin kajuaraan kalayan sésa balapan sakali deui. Dina usum balap panungtungan, Rossi labuh di lap ka 5. Hayden nganggeuskeun balapan posisi ka 3 nu aman sarta jadi Juara Dunya. Manéhna meunang dua kali balapan sarta dalapan kali podium lainna. Pedrosa anggeus di posisi kalima kalayan dua kali meunang balapan sarta lima kali podium lainna.

Pikeun taun 2007, Honda nyieun mesin V4 pikeun mesin RC212V anyar nu siap tarung di seri MotoGP 800cc. Kacepatan di trék lempeng ngurangan 15kpj.  Téknologi gilinding ogé ngaronjat, sarta sistim kontrol traksi ti jaman 990c beuki disampurnakeun.  Hasilna, sacara kasaluruhan kalayan motor 800cc teu béda jauh jeung 990cc.

Pikeun taun  réngréngan tim angger. Tim ngagunakeun motor Honda RC212V anyar 800cc. Motor anyar ieu teu ngalantarankeun kasuksésan nu dipikaharep tapi antukna dina usumna kamapuh motor ngaronjat. Pedrosa meunang dua kali balapan sarta di posisi kadua usum balap ieu, Hayden ngan bisa ngatur podium sarta anggeus di posisi kadalapan sagemblengna di usum balap ieu. Pikeun taun , purah balapna angger Pedrosa jeung Hayden, kalayan Mike Leitner jeung Pete Benson minangka lulugu mékanik Pedrosa jeung Hayden, sarta Kazuhiko Yamano salaku manajer tim. Dina mangsa usum éta Pedrosa ngaganti gilinding ku Bridgestone  sarta hiji dingding ditempatkeun di antara garasi Pedrosa jeung Hayden pikeun nyingkahan panalungtikan data gilinding. Dingding di antara garasi tim nu sarua mimiti dilambagakeun ku Rossi di awal usum antara manéhna jeung Jorge Lorenzo batur satimna di Michelin.

Pikeun taun , Pedrosa jeung Andrea Dovizioso nyaéta tim purah balapna.

2010an
Pikeun taun , diréktur Tim HRC nyaéta Kazuhiko Yamano, nalingakeun sakabéh operasi kaasup tim pabrik jeung tim satelit. Toshiyuki Yamaji ngagantikeun Yamano salaku Tim Manajer sarta diarahkeun sakabéh tim Repsol Honda. Alberto Puig  minangka Manajer Tim Pedrosa sarta Gianni Berti minangka Manajer Tim Dovizioso. Shinichi Kokubu minangka Direktur Téhnik Grand Prix, nalingakeun genep mesin RC212V di MotoGP.

Dina taun 2011, tim pabrik Repsol Honda nurunkeun tilu motor kalayan Dani Pedrosa, Andrea Dovizioso sarta Juara Dunia 2007, Casey Stoner. Honda RC212V kabukti pohara kuat pikeun kompetisi taun ieu sarta Casey Stoner Australia ngahontal kajuaraan kalayan sésa dua  balapan deui, sarta Honda ogé ngahontal gelar Tim sarta gelar ke-60 Konstruktor.

Pikeun taun , Shuhei Nakamoto minangka Wawakil Présidén HRC sarta mingpin tim Honda MotoGP. Shinichi Kokubu minangka Direktur Téhnik, sarta Livio Suppo minangka  Komunikasi HRC sarta Diréktur Marketing. Pedrosa, Dovizioso jeung Casey Stoner minangka tim purah balapna. Tim ogé disponsoran ku PT Astra Honda Motor, ngaliwatan mérek One Heart jeung Satu Hati (SaHaté). Pikeun taun , Pedrosa jeung Stoner minangka tim puarah balap. Pikeun taun , Pedrosa neruskeun purah balap tim dibarengan ku Marc Márquez, kalayan Suppo minangka Pupuhu Tim. Tim leungiteun sponsor One Heart jeung Satu Hati.

Dina taun , Márquez jadi purah balap nu pangngorana nu meunang sapuluh kali balapan noron di MotoGP. Tim disponsoran deui ku One Heart jeung Satu Hati. (SaHaté) Pikeun taun , Pedrosa jeung Márquez angger jadi tim purah balap. Red Bull, sponsor jangka panjang nu katempo dina hélm purah balap, jadi sponsor utama tim.

Kajuaraan Dunya MotoGP taun 2016 mangrupa usum nu ngesankeun pikeun Honda sarta Marc Marquez mantan juara mintonkeun 22 Kajuaraan Dunya Konstruktor di kelas utama sarta nu panungtung dileler minangka  purah balap pangngorana nu meunang tilu Kajuaraan Dunia kelas utama, nu ngalantarankeun nghontal lima gelar di sakabéh kelas dina karir Grand Prix-na. Dina umur 23 taun sarta 242 poé, pembalap Repsol Honda meupeuskeun rékor ti purah balap legendaris Mike Hailwood, nu umurna 24 taun nalika manéhna meunang mahkota  500cc katilu kalina taun 1964.

Parobahan téknis penting dilakukeun dina tetekon Kejuaraan MotoGP 2016 kalayan diwanohkeun éléktronik terpadu sarta pindahna gilinding ti  Bridgestone ka Michelin sarta perelu waktu pikeun insinyur sarta tim HRC pikeun sagemblengna nitenan kumaha ngamangpaatkeun poténsi RC213V.

Honda Racing Corporation (HRC) poé Rabu (7/12/2016) ngabéwarakeun geus resmi manjangkeun kontrak sponsor kalayan pausahaan énérgi Spanyol, Repsol, di MotoGP nepi ka 2018. Kontrak Repsol jeung Honda kuduna baris béak dina panungtungan taun 2017. "Taun ieu kami ngahontal titel MotoGP ka-12 salila 22 taun gawé bareng, hiji pencapaian nu luar biasa dina sajarah Kajuaraan Dunya Balap motor Grand Prix," ceuk Manajer umum Race Operations Management Division HRC, Tetsuhiro Kuwata, di ramatloka resmi HRC. "Rekor kasebut mintonkeun hébatna gawé bareng antara Honda jeung Repsol. Salian kontrak sponsor nu hadé, kami ogé meunang kauntungan ti pamekaran teknologi nu krusial," ceuk Kuwata. Aya genep purah balap nu kungsi jadi juara dunya kalayan Repsol Honda nyaéta Mick Doohan (1994-1998), Alex Criville (1999), Valentino Rossi (2001-2003), Nicky Hayden (2006), Casey Stoner (2011), sarta Marc Marquez (2013-2014, 2016).

Juara Dunya Marc Marquez jeung batur satimna Dani Pedrosa neruskeun pangujian tilu poé maranémhna di Sirkuit Internasional Sepang kalayan ngalakonan lalampahan ka Indonésia pikeun medalkeun  kelir Tim Repsol Honda 2017 di Jakarta International Expo (JIExpo) di ibukota nagara.

Hasil MotoGP
(konci) (Balap nu kandel nandakeun posisi pole, balap nu déngdék nandakeun lap panggancangna)

* Usum balap keur lumangsung.

Dicutat tina

Tumbu kaluar
 http://world.honda.com/MotoGP Official Honda website for motorcycle grand prix téams
 http://world.honda.com/HRC/repsolhondateam/index.html

Tim MotoGP